**ÅR A**

**Fredag efter 2. søndag efter pinse**

**JESU HJERTE FEST**

P: Kære brødre og søstre! Kærligheden er altså dette: Ikke at vi har elsket Gud ̶ men at han har elsket os og sendt sin Søn som sonoffer for vore synder. Lad os derfor vende os til Herren Jesus Kristus med bøn om miskundhed:

1. For alle, som søger at vidne om Guds kærlighed,

at de må nå frem med budskabet om ham, som giver hvile.

Derom beder vi.

A: Herre, hør vor bøn.

2. Om miskundhed og udfrielse for alle,

som er truet eller ramt af krig og fjender.

Derom beder vi.

A: Herre, hør vor bøn.

3. For de små og mislykkede,

at de må se Guds Søns kærlige hjerte.

Derom beder vi.

A: Herre, hør vor bøn.

4. At vi med tillid og i lydighed

må tage imod Guds Søns kærlige nåde og hjælp.

Derom beder vi.

A: Herre, hør vor bøn.

P: Herre Gud, himmelse Fader,

du, som åbenbarede din kærlighed for os

ved at sende din enbårne Søn til verden,

vi beder dig give os liv ved ham.

Han, som lever og råder fra evighed til evighed.

A: Amen.